கேள்வி: தஞ்சை வேதநாயக சாத்திரி - சுவார்ட்சு - வின் கீழ் கல்வி குறித்து விரிவாக சொல்லுங்கள்.
பதில்: தன் சபையுடன் ஏற்பட்ட சிக்கலால் தேவசகாயம், 1785-இல் பிள்ளைகளுடன் தஞ்சாவூர் சென்றார். அங்கு பணியாற்றிய செருமனி லூதரனியம் இறைச்செய்தியாளர் கிறித்தியான் பிரெடெரிக் சுவார்ட்சு என்பவரின் தாக்கத்தில் நால்வரும் கிறித்தவச் சீர்திருத்த இயக்கம் மரபை ஏற்றனர். நான்கு மாதங்கள் தஞ்சையில் இருந்தபின் நெல்லைக்குத் திரும்பினர். மறு ஆண்டில் (1786) நெல்லைக்கு வந்த சுவார்ட்சு, தேவசகாயத்தின் ஒப்புதலுடன் வேதநாயகத்தைத் தஞ்சைக்கு அழைத்துச்சென்று கல்வி புகட்டினார். சுவார்ட்சின் மாணாக்கர்களுள் அன்றைய தஞ்சாவூர் மராத்திய மன்னர் துளஜாஜி மகன் சரபோசியும் (பின்னாளைய மன்னர் இரண்டாம் சரபோஜி) அடக்கம். இவர் வேதநாயகத்துடன் கொண்ட நெருங்கிய நட்பு இறுதிவரை தொடர்ந்தது.
கேள்வி: தஞ்சை வேதநாயக சாத்திரி - ஞானதீபம் குடும்பம் குறித்து விரிவாக சொல்லுங்கள்.
பதில்: வேதநாயகம் - முத்தம்மா இணையரின் வளர்ப்பு மகள் ஞானதீபம் (1811-1870) ஆங்கிலத்தில் புலமை பெற்றிருந்தார். தன் வளர்ப்புத் தந்தையின் இறைப்பணிகளில் அவருக்கு உறுதுணையாக இருந்தார். வேதநாயகம் எழுதிய ஒரு பனுவலை ஆங்கிலத்தில் மொழிபெயர்த்தார். 32-ஆம் அகவையில் தன் உறவினரும் தமிழ்நாடு பொதுப்பணித் துறை மேற்பார்வையாளருமான டேனியல் மங்கலம் பிள்ளை என்பவரைத் திருமணம் செய்து ஞானாகரம் என்ற மகளைப் பெற்றெடுத்தார்.
கேள்வி: தஞ்சை வேதநாயக சாத்திரி - வேதமணி குடும்பம் என்பது என்ன?
பதில்: வேதமணியின் மகள் ஞானாகரம், பாகவதர் வேதநாயக சாஸ்திரியரை மணந்தார். இவ்விணையருக்கு ஜெயசீலன் வேதநாயக சாஸ்திரியர் (1914-1968) என்ற மகன் பிறந்தார்.